Author: Ana

NOME:
_________________________________
_________________________________

Escritor /a

Escritor /a

NORABOA!
Fuches seleccionado como Escritor/a da túa Compañía de Ópera. A finalidade deste folleto é axudarche na túa tarefa como Escritor/a. Este libriño suxire formas de facer o teu traballo. Ti es a persoa que mellor pode xulgar como estás a facer o traballo.
Para ter éxito necesitarás pensar por ti mesmo/a e crear solución para os problemas que atopes. Non aceptes a primeira solución que atopes para un problema. Busca sempre a mellor solución!
Boa sorte!
ÍNDICE
NOME E DESCRICIÓN DA TÚA PROFESIÓN
COUSAS QUE DEBES SABER ANTES DE EMPEZAR
PALABRAS IMPORTANTES
O TEU TRABALLO ANTES DA FUNCIÓN
O TEMA
A TESE
A CANCIÓN DO TEMA
METÁFORAS
ESTRUCTURAS DA CANCIÓN
LETRA
FORMA MUSICAL
PERSOAXES
CARACTERÍSTICAS
TAREFA Nº1
NECESIDADES
RELACIÓNS/CONFLITO
TAREFA Nº2
ESTRUCTURA DRAMÁTICA
TAREFA Nº3
MOMENTOS MUSICAIS
A NARRACIÓN
CANCIÓN DE CADA PERSOAXE
DIÁLOGOS
TAREFAS DURANTE A FUNCIÓN
TAREFAS DURANTE A RECOLLIDA
NOME DA PROFESIÓN: Escritor/a
OBXECTIVO DA PROFESIÓN: Escribir o libreto e as letras das cancións.
DESCRICIÓN DA PROFESIÓN: Despois de ter decidido o tema e a tese, créanse os personaxes. Elíxese o lugar e o tempo en que transcorre a acción e escríbense as letras das cancións e os diálogos.
Os Escritores e Escritoras deben seguir as instrucións do Director/Directora e do Director/Directora de Produción.
COUSAS QUE CONVÉN SABER ANTES DE EMPEZAR:
O teu traballo de Escritor/Escritora é a base da función. Por iso, tés que facer un bo traballo, incluso mellor do que pensas agora que é posible.
Vas crear personaxes da túa idade aos que lles pasan cousas conectadas coa túa vida e experiencia. Para outros equipos é moi importante que teñas o libreto rematado a tempo, porque o necesitan para facer o seu traballo.
Tes que traer ás reunións da compañía un caderno, lapis, boli ou rotulador e este caderno. Tamén che virá ben unha carpeta para ordenar o teu traballo e gardar copias das distintas versións do texto.
Non tires nada e cando remates, dálle os textos e borradores aos documentalistas!!
PALABRAS IMPORTANTES
CARACTERÍSTICA: algo que define a unha persoa.
CONFLITO: choque entre personaxes, intereses ou principios.
TRANSICIÓN: unha escena que se soe facer diante do telón mentres se cambia o escenario.
DIÁLOGO: conversa entre dous ou máis personaxes.
ENSAIO XERAL: é o último ensaio que se fai antes da estrea. Faise co vestiario, maquillaxe, escenografía, iluminación e música.
LETRA: o texto das cancións.
MONÓLOGO: o que di un personaxe cando está so na escena.
NARRACIÓN: unha descrición escrita e detallada da acción.
ESTRUCTURA DRAMÁTICA: unha descrición esquemática da trama.
LIBRETO: o texto da obra completa.
RECOLLIDA: limpar e ordenar os obxectos e os espazos ao final da función.
TEMA: a idea na que se basea a obra.
TESE: unha perspectiva ou xeito de ver o tema.
O TEU TRABALLO ANTES DA FUNCIÓN
O TEMA
O tema é o asunto principal de que trata a ópera. Ten que ser algo que realmente importe. Para decidir o tema é necesario todo o grupo. Un tema defínese cunha palabra.
A TESE
A tese é o que queres dicir sobre o tema. Pode expresar un punto de vista ou o que sentes con respecto ao tema. Este tamén é un traballo de todo o grupo.
O teu reto consiste en enunciala de forma única e interesante. Procura ter en conta moitos puntos de vista.
CANCIÓN DO TEMA
Formula un debate sobre o teu tema e a túa tese. Apunta nunha lista imaxes ou ideas que vos suxiren o tema e a tese. Parécense algunhas entre si? En que se parecen?
Nesta lista de imaxes ou ideas poden axudarche a atopar unha metáfora básica para a túa canción.
Metáforas
Unha metáfora é unha figura da linguaxe que toma as calidades dunha cousas e as utiliza para describir outra cousa. Por exemplo “todos remamos xuntos na mesma barca” dinos que o noso traballo parécese ao dos remeiros porque dependemos uns doutros para facelo ben.
Selecciona polo menos tres metáforas da túa lista de imaxes e entre elas escolle unha metáfora principal para a túa letra.
Estrutura da canción
Igual que unha historia, unha canción pode ter un principio, unha parte media e un final. Pensa que é o que queres dicir sobre o tema e despois describe por escrito cal podería ser a estrutura da túa canción, con un principio, unha parte central e un final.
As letras
Baseándote na túa metáfora principal e na estrutura da canción, escribe polo menos catro versos desde o principio. A esta parte da canción chamaraslle “A”. Se “A” describe ideas xerais, pode que teñas xa un retrouso. Se son moi concretas, entón non serven para o retrouso.
Agora escribe unha segunda parte, diferente, que serva para a parte central da túa canción. Hai algunhas formas de facer que a letra sexa diferente, como presentar outro punto de vista, cambiar o número de versos, facer os versos mais longos ou mais curtos, cambiar o ritmo.
A esta parte chamarémoslle “B”.
A forma da canción
Se tes unha parte A e unha parte B, xa tes as pezas básicas para facer unha canción. Podes combinalas de distintos xeitos: ABAB, AABA, ABBA, etc...
PERSONAXES
Cada personaxe ten a súa propia personalidade, creamos cinco (A, B, C, D, E).
Características
Todo o mundo ten cousas diferentes na súa personalidade. Unha carácterística é un adxectivo que descrebe a forma de ser por dentro dunha persoa, non o seu aspecto externo. Todos os personaxes terán carácterísticas boas e malas.
Tarefa nº1
Fai unha lista de adxectivos que describan a personalidade da xente. Procura que haxa carácteristicas boas e malas. Sé concreto/a e imaxinativo/a. Trae a lista e combínaaa coa dos compañeiros/as.
B. Necesidades dos personaxes.
Fala en grupo das características de cada personaxe e busca unha única necesidade por personaxe. Unha necesidade é o que move ao personaxe a facer algo. Non fai falla que o personaxe sexa consciente da súa necesidade.
C. Relacións Básicas
Cada personaxe ten unha relación básica ou principal. Esta relación pódea ter con un ou máis personaxes, incluso pode tela consigo mesmo. Non fai falla que sexa unha relación “boa”.
D. O Conflito
Toda historia ten polo menos un conflito. A base da túa historia será un conflito entre os personaxes que afecta polo menos a outros dous personaxes.
Tarefa nº2
Mira unha serie de televisión ou elixe un libro que coñezas. Di cal é o principal conflito na historia e que personaxes o protagonizan. Escribe o que averigües e traeo á próxima reunión.
ESTRUCTURA DRAMÁTICA
Toda obra de teatro ten un principio, unha parte central e un final. A estas partes chámaselle exposición, desenvolvemento e desenlace. A estructura dramática é a secuencia de accións que che fai pasar polas distintas partes.
Localización
Pensa en distintos lugares que invitarían aos teus personaxes a interactuar. Debate as opcións e elixe ao final dous lugares diferentes entre si.
Completar a estrutura dramática
A compañía enteira debe definir a estrutura dramática. Evita poñer nomes ou definir o sexo dos teus personaxes antes de ter definida a estrutura dramática.
Tarefa nº3
A partir dunha historia que coñezas simplifícaa paa que encaixe no seguinte formato. Trae o resultado do teu traballo á próxima reunión.
MOMENTOS MUSICAIS
Que situacións da estrutura dramática teñen a forza suficiente para levar a música? Pódese poñer a música a calquera momento dunha obra? A miúdo úsase a música para realzar:
Un momento reflexivo, pensamentos internos.
Picos emocionais, sentimentos fortes.
Características dun personaxe.
Accións concretas ou xiros inesperados na trama.
Atopa que momentos da túa historia poderían levar música (cantos máis mellor para logo poder elixir). A cada un deses momentos, ponlle un título provisional, como por exemplo, “canción da pelexa”.
A continuación, pensa a que momentos musicais lles vai mellor unha das seguintes opcións (para ter variedade, usa as catro):
Solo
Pequeno grupo (dúo, trío)
Gran grupo (incluso con coro)
Fondo musical (instrumental sen letra)
A NARRACIÓN
Escribe unha tras outra a secuencia de accións que ocorren en cada escena. Describe o que ocorre con detalle, pero non inclúas o que din os personaxes. Decide onde irán definitivamente os momentos musicais. Asegúrate de que son variados, están ben repartidos no tempo e que presentan diferentes sensacións, estilos e número de cantantes.
A CANCIÓN DO PERSONAXE
Metáforas
Fíxate nos momentos musicais que escolliches. En cada un deles faite as seguintes preguntas:
Que sensación transmite?
Cal é a acción central neste momento?
Cal é a necesidade ou desexo do personaxe ou personaxes neste momento?
Que fai falla subliñar/acentuar/destacar?
Pensa en tres metáforas que o personaxe utilizaría para describir a súa personalidade neste momento. Pensa noutras tres metáforas que o personaxe utilizaría para describir a situación na que está. Usa unha ou máis destas metáforas para escribir a letra da canción.
Como falan os personaxes?
Como se expresaría cada personaxe? Ten en conta o seguinte:
Utiliza frases longas ou curtas.
Usa palabras sinxelas ou complicadas.
Usa xerga ou repite moitas veces algunhas palabras.
Fala devagar, lento…
Convén que o texto sexa rimado?
DIÁLOGOS
Revisa a túa narración. Se é detallada e está clara, será fácil facer os diálogos. Non intentes escribir os diálogos ata que a narración non estea clara. Os libretos escríbense para escoitarse, non para lerse. Por iso, le en voz alta o texto e procura visualizar a acción que leva consigo cada escena.
Todas as frases deben sonar naturais e corresponderse coa forma de falar do personaxe. O que din os personaxes debe axudar ao público a entender o que pasou e o que vai pasar.
Ademais cada frase debe servir para unha destas cousas ou para todas á vez:
Facer que a acción se desenvolva.
Proporcionar información relevante.
Desvelar algo sobre un personaxe.
Todas as ideas que aparezan deben quedar resoltas ou acabadas. Non deixes cabos soltos.
Un consello práctico: Unha páxina con texto escrito a dobre espazo soe equivaler a un minuto de diálogo en escena. Plo tanto se escribes de 25-30 páxinas con estas características a túa obra falada durará unha media hora.
O TEU TRABALLO DURANTE A REPRESENTACIÓN
Cando rematas o libreto, o teu traballo principal rematou. Podes axudar a outros compañeiros e profesións que necesiten axuda.
O TEU TRABALLO DURANTE A RECOLLIDA
Axuda a recoller a sala e outros espazos usados rematada a función. Pregúntalle ao Director de Produción se te necesita nalgún outro traballo.

Escritor /a

Escritor /a

Escritor /a

Escritor /a

Escritor /a

Escritor /a

Escritor /a

Escritor /a

SECCIÓN	EXEMPLO	A TÚA HISTORIA
Exposición(preséntanse os personaxes principais e a súa relación. Preséntase o problema).	A cree que é o xoguete perfecto do seu amo, un neno, pero unha mudanza altera as cousas.
Localización	Casa do neno
Desenvolvemento (Preséntanse todos os personaxes e o problema evoluciona)	A queda abandonado e pensa que o mellor é desconfiar do cariño dos humanos.
Localización	A rúa, outras casas
Desenlace (Resólvese o problema. O personaxe cambia)	A loita por volver co seu amo, que levaba tempo buscándoo porque o quere moito
Localización	A casa do neno

Escritor /a

Escritor /a

Escritor /a

Escritor /a

Escritor /a

#